
26 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1849 


ΑΠΟΦΑΣΕΙΣ 

Αριθ. οικ. 37152/2620 

Τροποποίηση της υπ' αριθμ. Α-33824/2683/ 
30-09-2004 (Β' 1514) κοινής υπουργικής απόφα¬ 
σης σχετικά μετά έγγραφα κυκλοφορίας οχημά¬ 
των όπως θεσπίστηκαν με την οδηγία 1999/37/ 
ΕΚ, για την ενσωμάτωση στο ελληνικό δίκαιο της 
οδηγίας 2014/46/ΕΕ του Ευρωπαϊκού Κοινοβου¬ 
λίου και του Συμβουλίου της 3ης Απριλίου 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α. Των παραγράφων 1, 2 και 3 του άρθρου 1 του 
ν. 1338/1983 «Εφαρμογή του Κοινοτικού Δικαίου» (Α'34), 
όπως τροποποιήθηκε με το άρθρο 6 του ν. 1440/1984 (Α' 
70) και της παραγράφου 2 του άρθρου 3 του ίδιου νόμου, 
όπως αντικαταστάθηκε με το άρθρο 65 του ν. 1892/1990 
(Α' 101). 

β. Του άρθρου 88 του Κώδικα Οδικής Κυκλοφορίας 
που κυρώθηκε με το ν. 2696/1999 (Α' 57), όπως ισχύει. 

γ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κωδικο- 
ποιήθηκε με το άρθρο πρώτο του π.δ. 63/2005 (Α' 98). 

δ.Τουπ.δ. 116/2004 (Α'81) «Μέτρα, όροι και πρόγραμ¬ 
μα για την εναλλακτική διαχείριση των οχημάτων στο 
τέλος του κύκλου ζωής τους, των χρησιμοποιημένων 
ανταλλακτικών τους και των απενεργοποιημένων κατα¬ 
λυτικών μετατροπέων σε συμμόρφωσης με τις διατάξεις 
της Οδηγίας 2000/53//ΕΚ"για τα οχήματα στο τέλοςτου 
κύκλου ζωής τους" του Συμβουλίου της 18ης Σεπτεμ¬ 
βρίου 2000». 

ε. Της υπ'αριθμ. Α-33824/2683/30-09-2004 (Β' 1514) 
κοινής υπουργικής απόφασης «Προσαρμογή της ελληνι¬ 
κής νομοθεσίας προς τις διατάξεις των οδηγιών 1999/37/ 
ΕΚ του Συμβουλίου της 29ης Απριλίου 1999 (τεύχος ΕΕ 
αρ. I 138/1-6-1999, σελ. 57-65) και 2003/127/ΕΚ της 
Επιτροπής της 23ης Δεκεμβρίου 2003 που τροποποιεί 
την οδηγία 1999/37/ΕΚ του Συμβουλίου σχετικά με τα 
έγγραφα κυκλοφορίας οχημάτων». 


στ.Του π.δ. 109/2014 (Α' 176) «Οργανισμόςτου Υπουρ¬ 
γείου Υποδομών, Μεταφορών και Δικτύων». 

ζ.Του άρθρου 4 του π.δ. 123/2016 (Α'208) «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

η. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

θ. Της αριθμ. οικ. 4402/88/2017 (Β' 127) απόφασης 
του Πρωθυπουργού και του Υπουργού Υποδομών και 
Μεταφορών «Καθορισμός αρμοδιοτήτων Υφυπουργού 
Υποδομών και Μεταφορών Νικόλαου Μαυραγάνη». 

ι.Τηςαριθμ.οικ.20871/2017 (Υ.Ο.Δ.Δ. 153)απόφασης 
του Πρωθυπουργού και του Υπουργού Υποδομών και 
Μεταφορών «Διορισμός Γενικού Γραμματέα του Υπουρ¬ 
γείου Υποδομών και Μεταφορών». 

2. Την ανάγκη ενσωμάτωσης στο ελληνικό δίκαιο της 
Οδηγίας 2014/46/ΕΕ (ΕΕ I 127 της 29-4-2014) του Ευ¬ 
ρωπαϊκού Κοινοβουλίου και του Συμβουλίου, για την 
τροποποίηση της οδηγίας 1999/37/ΕΚ του Συμβουλίου 
σχετικά με τα έγγραφα κυκλοφορίας οχημάτων. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι η τροποποίηση 
της υπ'αριθμ. Α-33824/2683/30-9-2004 (Β' 1514) κοινής 
υπουργικής απόφασης «Προσαρμογή της ελληνικής νο¬ 
μοθεσίας προς τις διατάξεις των οδηγιών 1999/37/ΕΚ 
του Συμβουλίου της 29ης Απριλίου 1999 (τεύχος ΕΕ I 
138/1 -6-1999, σελ. 57-65) και 2003/127/ΕΚτης Επιτροπής 
της 23ης Δεκεμβρίου 2003 που τροποποιεί την οδηγία 
1999/37/ΕΚ του Συμβουλίου σχετικά με τα έγγραφα κυ¬ 
κλοφορίας οχημάτων», όπως αυτή έχει τροποποιηθεί 
και ισχύει, για την ενσωμάτωση στο ελληνικό δίκαιο της 
Οδηγίας 2014/46/ΕΕ (ΕΕ 1 127 της 29-4-2014) του Ευρω¬ 
παϊκού Κοινοβουλίου και του Συμβουλίου της 3ης Απρι- 

λίου 2014 για την τροποποίηση της οδηγίας 1999/37/ΕΚ 
του Συμβουλίου σχετικά με τα έγγραφα κυκλοφορίας 
οχημάτων. 

Άρθρο 2 

(Άρθρο 1 αριθ. 1 της Οδηγίας 2014/46/ΕΕ) 

Το άρθρο 1 τηςυπ'αριθμ.Α-33824/2683/2004(ΒΊ514) 
κοινής υπουργικής απόφασης αντικαθίσταται ως εξής: 

«Άρθρο 1 

Η παρούσα απόφαση εφαρμόζεται στις άδειες κυκλο¬ 
φορίας οχημάτων που εκδίδονται στην Ελλάδα.» 

Άρθρο 3 

(Άρθρο 1 αριθ. 2 της Οδηγίας 2014/46/ΕΕ) 

Στο τέλος του άρθρου 2 της υπ'αριθμ. Α-33824/2683/ 
2004 (ΒΊ 514) κοινής υπουργικής απόφασης προστίθε¬ 
νται περιπτώσεις ε' και στ', οι οποίες έχουν ως εξής: 

«ε) αναστολή: περιορισμένο χρονικό διάστημα κατά 
το οποίο δεν επιτρέπεται η χρήση οχήματος στην οδική 
κυκλοφορία της Χώρας, μετά την παρέλευση του οποίου 
-και εφόσον έχουν πάψει να ισχύουν οι λόγοι της αναστο¬ 
λής- μπορεί να επιτραπεί να χρησιμοποιηθεί εκ νέου, χω¬ 
ρίς τούτο να συνεπάγεται νέα διαδικασία ταξινόμησης. 

στ) ακύρωση της ταξινόμησης: η ακύρωση της εξου¬ 
σιοδότησης που παρέχει το ελληνικό κράτος για την 
κυκλοφορία οχήματος στο οδικό δίκτυο, η οποία υλο¬ 
ποιείται με την οριστική διαγραφή του στο ηλεκτρονικό 
μητρώο των αδειών κυκλοφορίας οχημάτων.» 

Άρθρο 4 

(Άρθρο 1 αριθ. 3 της Οδηγίας 2014/46/ΕΕ) 

Στο τέλος του άρθρου 3 της υπ' αριθμ. Α-33824/2683/ 
2004 (ΒΊ 514) κοινής υπουργικής απόφασης προστίθε¬ 
νται παράγραφοι 4 και 5, οι οποίες έχουν ως εξής: 

«4. Τα δεδομένα όλων των οχημάτων που ταξινομού¬ 
νται στην Ελλάδα καταγράφονται ηλεκτρονικά. Τα εν 
λόγω δεδομένα περιλαμβάνουν: 

α) τα στοιχεία του παραρτήματος II της παρούσας, 
όπου αυτά είναι διαθέσιμα. 

β) δεδομένατου πιστοποιητικού συμμόρφωσης, όπως 
αυτό προβλέπεται στην υπ'αριθμ. 29949/1841/2009 (Β' 
2112) κοινή υπουργική απόφαση «Προσαρμογή της 
Ελληνικής Νομοθεσίας προς τις διατάξεις της Οδηγί¬ 
ας 2007/46/ΕΚ του Ευρωπαϊκού Κοινοβουλίου και του 
Συμβουλίου της 5-9-2007 για τη θέσπιση πλαισίου για 
την έγκριση των μηχανοκίνητων οχημάτων και των ρυ¬ 
μουλκουμένων τους και των συστημάτων, κατασκευα¬ 
στικών στοιχείων και χωριστών τεχνικών μονάδων που 
προορίζονται για τα οχήματα αυτά (οδηγία πλαίσιο)», 
εάν είναι δυνατό. 

γ) τα αποτελέσματα των υποχρεωτικών περιοδικών 
τεχνικών ελέγχων, σύμφωνα με την κοινή υπουργική 
απόφαση ενσωμάτωσης στο ελληνικό δίκαιο της οδη¬ 
γίας 2014/45/ΕΕ του Ευρωπαϊκού Κοινοβουλίου και του 
Συμβουλίου καιτην περίοδο ισχύος του πιστοποιητικού 
τεχνικού ελέγχου [Δελτίο Τεχνικού Ελέγχου (Δ.Τ.Ε.)]. 

Η επεξεργασία δεδομένων προσωπικού χαρακτήρα, 
στο πλαίσιο της παρούσας, διενεργείται σύμφωνα με τις 
διατάξεις του ν. 2472/1997 (Α' 50), όπως ισχύει. 


5. Οι αρμόδιες Υπηρεσίες του Υπουργείου Υποδομών 
και Μεταφορών: 

• διαθέτουν τα τεχνικά δεδομένα του οχήματος στις 
Υπηρεσίες Μεταφορών και Επικοινωνιών των Περιφε¬ 
ρειακών Ενοτήτων της Χώρας και στα κέντρα τεχνικού 
ελέγχου (Δημόσια και Ιδιωτικά ΚΤΕΟ) για τους σκοπούς 
του περιοδικού τεχνικού ελέγχου. 

• μπορούν να περιορίζουν τη χρήση και τη διάδοση 
τέτοιων δεδομένων από τα κέντρα τεχνικού ελέγχου, 
έτσι ώστε να αποφεύγεται η κατάχρησή τους.» 

Άρθρο 5 

(Άρθρο 1 αριθ. 4 της Οδηγίας 2014/46/ΕΕ) 

Μετά το άρθρο 3 της υπ'αριθμ. Α-33824/2683/2004 (Β' 
1514) κοινής υπουργικής απόφασης προστίθεται άρθρο 
3Α, το οποίο έχει ως εξής: 

«Άρθρο 3Α 

1. Οταν οι αρμόδιες Υπηρεσίες του Υπουργείου Υπο¬ 
δομών και Μεταφορών ενημερώνονται από τα ΚΤΕΟ 
ότι μετά τον περιοδικό τεχνικό έλεγχο συγκεκριμένου 
οχήματος η κυκλοφορία του ανεστάλη καιαφαιρέθηκαν 
τα στοιχεία κυκλοφορίας (έντυπο άδειας και πινακίδες 
αριθμού κυκλοφορίας), σύμφωνα με την κοινή υπουρ¬ 
γική απόφαση ενσωμάτωσης στο ελληνικό δίκαιο της 
Οδηγίας 2014/45/ΕΕ του Ευρωπαϊκού Κοινοβουλίου και 
του Συμβουλίου (άρθρο 9 της οδηγίας), η αναστολή της 
κυκλοφορίας καταγράφεται ηλεκτρονικά και διενεργεί- 
ται νέος τεχνικός έλεγχος από ΚΤΕΟ. 

Η αναστολή της κυκλοφορίας και η αφαίρεση των 
στοιχείων κυκλοφορίας ισχύει μέχρι το όχημα να υπο¬ 
βληθεί με επιτυχία σε νέο τεχνικό έλεγχο από ΚΤΕΟ. Μετά 
την επιτυχή ολοκλήρωση του τεχνικού ελέγχου, ο φορέ¬ 
ας που έχει παρακρατήσει τα στοιχεία κυκλοφορίας τα 
επαναχορηγεί χωρίς καθυστέρηση, χωρίς να απαιτείται 
νέα διαδικασία ταξινόμησης. 

Με απόφασή του, που εκδίδεται σύμφωνα με την 
εξουσιοδότηση της παραγράφου 1 του άρθρου 86 
του Κώδικα Οδικής Κυκλοφορίας που κυρώθηκε με το 
ν. 2696/1999 (Α'57) και του άρθρου 18 του ν. 3446/2006 
(Α'49), ο Υπουργός Υποδομών και Μεταφορών δύναται 
να υιοθετήσει μέτρα για τη διευκόλυνση του νέου ελέγ¬ 
χου του οχήματος του οποίου ανεστάλη η κυκλοφορία. 
Τα εν λόγω μέτρα μπορούν να περιλαμβάνουν άδεια 
μετακίνησης στο δημόσιο οδικό δίκτυο μεταξύ ενός συ¬ 
νεργείου επισκευής και ενός κέντρου ελέγχου με σκοπό 
τη διενέργεια τεχνικού ελέγχου. 

2. Επιτρέπεται η μεταβίβαση οχήματος του οποίου 
η κυκλοφορία ανεστάλη και τα στοιχεία κυκλοφορίας 
του αφαιρέθηκαν σύμφωνα με τα οριζόμενα στην προ¬ 
ηγούμενη παράγραφο. Ο ενδιαφερόμενος, στην αίτηση 
μεταβίβασης του οχήματος που υποβάλλει στην αρμό¬ 
δια Υπηρεσία Μεταφορών και Επικοινωνιών της οικείας 
Περιφέρειας, δηλώνει το φορέα που έχει αφαιρέσει και 
παρακρατήσει τα στοιχεία κυκλοφορίας του οχήματος, 
προκειμένου αυτά να αναζητηθούν από την Υπηρεσία 
Μεταφορών και Επικοινωνιών. Η μεταβίβαση υλοποι¬ 
είται σύμφωνα με τις οικείες ανά κατηγορία οχήματος 
διατάξεις περί μεταβίβασης. 

3. Επιτρέπεται η ακύρωση της ταξινόμησης οχήματος 
που κρίθηκε από τον ιδιοκτήτη του ότι έφθασε στο τέλος 
του κύκλου ζωής του, σύμφωνα με τα οριζόμενα στο 
π.δ. 116/2004 (Α' 81) «Μέτρα, όροι και πρόγραμμα για 
την εναλλακτική διαχείριση των οχημάτων στο τέλος 
του κύκλου ζωής τους, των χρησιμοποιημένων ανταλ¬ 
λακτικών τους και των απενεργοποιημένων καταλυτι¬ 
κών μετατροπέων σε συμμόρφωσης με τις διατάξεις της 
Οδηγίας 2000/53//ΕΚ "για τα οχήματα στο τέλος του κύ¬ 
κλου ζωής τους" του Συμβουλίου της 18ης Σεπτεμβρίου 
2000», κατόπιν αίτησηςτου ιδιοκτήτη του οχήματος που 
υποβάλλεται στην αρμόδια Υπηρεσία Μεταφορών και 
Επικοινωνιών της οικείας Περιφέρειας. 

Σε περίπτωση οχήματος του οποίου η κυκλοφορία 
ανεστάλη και τα στοιχεία κυκλοφορίας του αφαιρέθη- 
καν σύμφωνα με τα οριζόμενα στην πρώτη παράγραφο 
του παρόντος άρθρου, ο ενδιαφερόμενος δηλώνει, με 
Υπεύθυνη Δήλωση που υποβάλλει στην αρμόδια Υπηρε¬ 
σία Μεταφορών και Επικοινωνιών των Περιφερειών της 
Χώρας, το φορέα που έχει αφαιρέσει και παρακρατήσει 
τα στοιχεία κυκλοφορίας του οχήματος, προκειμένου 
αυτά να αναζητηθούν από την Υπηρεσία Μεταφορών 
και Επικοινωνιών. 

Κατόπιν ολοκλή ρωσης της διαδικασίας του άρθρου 8 
του π.δ. 116/2004 για τα οχήματα στα οποία αυτή εφαρ¬ 
μόζεται και διαβίβασης του αντίγραφου του πιστοποιητι¬ 
κού καταστροφής καθώς και των στοιχείων κυκλοφορίας 
του οχήματος από το σύστημα εναλλακτικής διαχείρισης 
στην αρμόδια Υπηρεσία Μεταφορών και Επικοινωνιών, 
η τελευταία προχωρά στην ακύρωση της ταξινόμησης 
του εν λόγω οχήματος, ήτοι στην οριστική διαγραφή 
του στο ηλεκτρονικό μητρώο των αδειών κυκλοφορίας 
οχημάτων.» 

Άρθρο 6 

(Άρθρο 1 αριθ. 5 της Οδηγίας 2014/46/ΕΕ) 

Στο τέλος του άρθρου 5 της υπ' αριθμ. Α-33824/2683/ 
2004 (Β' 1514) κοινής υπουργικής απόφασης προστίθεται 
παράγραφος 5, η οποία έχει ως εξής: 

«5. Με την επιφύλαξη της κοινής υπουργικής από¬ 
φασης ενσωμάτωσης στο ελληνικό δίκαιο της οδηγίας 
2014/45/ΕΕ του Ευρωπαϊκού Κοινοβουλίου και του Συμ¬ 
βουλίου (άρθρο 5 παράγραφος 4 και άρθρο 8 παράγρα¬ 
φος 3 της οδηγίας) αναγνωρίζεται, καταρχήν, στη Χώρα 
μας η ισχύς των πιστοποιητικών τεχνικού ελέγχου, σε 
περίπτωση αλλαγής της ιδιοκτησίας οχήματος το οποίο 
διαθέτει έγκυρο πιστοποιητικό περιοδικού τεχνικού 
ελέγχου.» 

Άρθρο 7 

(Άρθρο 1 αριθ. 7 της Οδηγίας 2014/46/ΕΕ) 

Μεταξύ της Ελλάδας και των λοιπών κρατών μελών 
παρέχεται αμοιβαία συνδρομή για την εφαρμογή της 
οδηγίας. Οι αρμόδιες υπηρεσίες μπορούν να ανταλλάσ¬ 
σουν πληροφορίες με τα λοιπά κράτη μέλη σε διμερή 


ή πολυμερή βάση, ιδίως προκειμένου να εξακριβωθεί, 
πριν από την ταξινόμηση ενός οχήματος, το νομικό κα¬ 
θεστώς του οχήματος, εάν χρειαστεί, στο κράτος μέλος 
όπου είχε πραγματοποιηθεί η προηγούμενη ταξινόμηση. 
Η εξακρίβωση αυτή μπορεί ιδίως να περιλαμβάνει τη 
χρήση ηλεκτρονικού δικτύου, που περιλαμβάνει δεδο¬ 
μένα από εθνικές ηλεκτρονικές βάσεις δεδομένων, για 
να διευκολύνεται η ανταλλαγή πληροφοριών. 

Άρθρο 8 

Άοιπές ρυθμίσεις 

1. Τροποποιούμε τις περιπτώσεις 3 και 4 της πα¬ 
ραγράφου Α του ΠΑΡΑΡΤΗΜΑΤΟΣ I της υπ' αριθμ. 
Α-33824/2683/2004 (Β' 1514) κοινής υπουργικής από¬ 
φασης, ως εξής: 

«3. Κάθε έντυπο άδειας κυκλοφορίας φέρει μοναδικό 
αριθμό αποτελούμενο από ένα σύνολο χαρακτήρων 
(γράμματα και ψηφία) που απονέμεται από την αρμόδια 
για την προμήθεια των εντύπων υπηρεσία του Υπουργεί¬ 
ου Υποδομών και Μεταφορών και λειτουργεί ως αριθμός 
ταυτοποίησης (αναγνώρισης) αυτού. 

4. Η άδεια κυκλοφορίας αποτελείται από δύο όψεις: 
την ΟΨΗ Α και την ΟΨΗ Β των ΠΑΡΑΡΤΗΜΑΤΩΝ III και 
IV της παρούσας απόφασης. Κάθε όψη αποτελείται από 
τρεις σελίδες την 1 η, τη 2η και την 3η. Στην 1 η σελίδα 
της ΟΨΗΣ Α αναγράφεται το όνομα και το διακριτικό 
σήμα του κράτους μέλους έκδοσης του εντύπου άδειας 
κυκλοφορίας, η ονομασία της εκδούσας Υπηρεσίας, ο 
αριθμός κυκλοφορίας του οχήματος [του οποίου προη¬ 
γείται ο εναρμονισμένος κοινοτικός κωδικός (Α)], και ο 
αριθμός του εντύπου.» 

2. Στο πεδίο των παρατηρήσεων της όψης Β του εντύ¬ 
που άδειας κυκλοφορίας του οχήματος αναγράφονται 
υποχρεωτικά τα χιλιόμετρα εισαγωγής του, όπως αυτά 
εμφαίνονται στο πιστοποιητικό ταξινόμησης του τελω¬ 
νείου. 

Άρθρο 9 

Έναρξη ισχύος 

Η παρούσα απόφαση ισχύει από τις 20 Μάίου 2018, 
εκτός από το άρθρο 8 που ισχύει από την ημερομηνία 
δημοσίευσής της στην Εφημερίδα της Κυβερνήσεως. 

Κατά τα λοιπά εφαρμογή έχει η υπ' αριθμ. Α-33824/ 
2683/30-09-2004 (Β' 1514) κοινή υπουργική απόφαση, 
όπως έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2017 

Οι Υπουργοί 

Οικονομίας Υποδομών και 

και Ανάπτυξης Μεταφορών 

ΔΗΜΟΣ ΠΑΠΑΔΗΜΗΤΡΙΟΥ ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 849/26.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























